་ཁྱད་པར་འཕགས།།དེ་ཡང་ཐབས་ལ་བསྟེན་པས་འབྱུང་།།རབ་ཀྱི་ཡོན་ཏན་བདེ་སྟོང་རྒྱུན་པར་གནས།།མཉམ་བཞག་རྗེས་ཐོབ་མེད་པའོ།།འབྲིང་གི་རྗེས་ཐོབ་སྟོང་པར་རྟོགས།།
ཐམས་རྗེས་ཐོབ་སྒྱུ་མར་མཐོང་།།ཡང་སེམས་ཅན་ཐམས་ཅད་རྟོགས་ལྡན་ལ།དག་དོན་ལ་ཁྱད་མེད་ཀྱང་།།རྣམ་རྟོག་ལ་ནི་ཁྱད་དུ་སྣང་།།ཆུ་བོ་ཡི་རྒྱུན་བཞིན་དུ།།ཡུན་ནི་བསྲིང་བར་གསུངས།།ནམ་མཁའི་སྤྲིན་བཞིན་དུ།།ན་བུན་ནི་གློ་བུར་བ།།
བཙན་ཐབས་ཀྱིས་མི་དགག་པར།།ཤུགས་འབྱུང་གི་སྟོབས་ཀྱིས་དགག།དངོས་པོ་གསལ་བར་བྱེད་པ་ཞེས་བྱ་བ་རྗེ་བཙུན་མི་ལ་ཉིད་ཀྱིས་མཛད་པ་རྫོགས་སོ།།སྙི་བ་རིན་པོ་ཆེ་ལས་བརྒྱུད་དེ་འོངས་པ།།ལྷོ་པ་རིན་པོ་ཆེ་ལ་གནང་བའོ།།
དེས་བདག་ལ་གནང་བའོ།།།རྗེ་བཙུན་མི་ལའི་མ་རིག་གསལ་བྱེད་ཅེས་བྱ་བ།།བླ་མ་གྲུབ་ཐོབ་རྣམས་ལ་ཕྱག་འཚལ་ལོ།།བླ་མ་དམ་པའི་དྲིན་ཐོབ་ནས།།མཐུན་པའི་གནས་དང་གྲུབ་པའི་རྫས།ལ་ལག་པ་བྱང་ཆུབ་དངོས་གྲུབ།།འཚོ་བའི
དུས་གསུམ་མཁྱེན་པ།།ཡོ་བྱེད་བསགས་བྱས་ལ།།རྐྱེན་བཞི་ལྡན་པ་ཤིན་ཏུ་གཅེས།།བྱ་བ་བཏང་བའི་སྐྱེས་བུ་ཡིས།།ཇི་ལྟར་ཆུ་དག་དྲངས་པ་ལས།།ཉ་དག་མྱུར་དུ་འཕར་བ་ལྟར།།སྐད་ཅིག་ཙམ་གྱིས་ལྷ་རུ་བསྐྱེད།།ལམ་ནི་རྣམ་པ་གཉིས་།
གསུངས་ཏེ།།སྨིན་པར་བྱེད་པ་ཉིད་དང་ནི།།གྲོལ་བར་བྱེད་པ་ཉིད་ཡིན་ནོ།།སྨིན་པར་བྱེད་ལ་ལམ་དང་ནི།།དབང་ནི་རྣམ་པ་གསུམ་དུ་གསུངས།།སྦྱིན་ཏེ་གྲོལ་བར་བྱེད་པ་ནི།།བསྐྱེད་པ་དང་ནི་རྫོགས་པའོ།།བསྐྱེད་པ་དེ་ཡང་གཉིས་ཡིན་ཏེ།།
བསྐྱེད་པ་དང་ནི་སྐྱེས་པའོ།།རྫོགས་པ་ལ་ཡང་གཉིས་ལེན་ཏེ།།སྤོས་དང་ལྷན་ཅིག་སྐྱེས་པའོ།།བློས་བཅས་ལུས་ལ་རྩ་དང་རླུང་།།རླུང་ལ་ཤེས་པ་ཐིག་ལེས་བརྟན།།དེ་ལ་མི་རྟོག་སྐྱེ་བར་རིགས།།ལུས་གནས་ལུས་ལ་སྐྱེས་པའོ།།ལུས།།

ལ་གནས་ཀྱང་ལུས་སྐྱེས་མིན།།དཔེར་ན་གྲུ་དང་བང་བ་བཞིན།།ངེས་ལམ་འབྲས་བུར་བཅས་པ་ནི།།བླ་མ་དམ་པའི་དྲིན་ཐོབ་ནས།།ཐབས་ལམ་ལས་ནི་མ་གཏོགས་པ།།ཡང་དག་ཡིན་ནོ་ང་མི་ཟེར།།རྟོགས་པའི་ཁྱད་པར་ཅི་བྱུང་ཡང་།།
དདག་གི་ལམ་གྱི་ཡུལ་ལས་འདས།།ཆགས་ལམ་པ་ཡི་གྲོལ་ལམ་པ།ནཱ་ཙུམྨ་ཀ་ཡི་སྦྱོར་བ་ཡིས།།རྩོལ་བ་དྲག་ཏུ་བསྒྲུབ་པར་བྱ།།སྲོག་རྩོལ་གནས་སུ་འཇུག་པར་ངེས།།འགྱུར་བ་གཅིག་ལ་གཅིག་ཐིམ་འགྱུར།།ཙནྡྲ་ལཱི་ནི་ཤུགས་
ལལ་འབྲར།།བྱང་ཆུབ་སེམས་ནི་འབར་བར་ངེས།།ནང་གིས་ཚ་གྲང་འདྲེས་པའི་རྟགས།དང་པོ་དྲོ་བ་ལྟ་བུ་འབྱུང་།གཉིས་པ་དུ་བ་ལྟ་བུ་འབྱུང་།།འདུ་བ་རྣམ་བཞིས་གནོད་མི་ནུས།།དེ་ལ་ལུས་ནི་བསྒྲུབ་པ་གཅེས།།ལུས་ནི་བརྟན་པར
གྱུར་པ་ལ།།རྟགས་ནི་རྣམ་ལ་སྣ་ཚོགས་འབྱུང་།།དགའ་བ་རྣམ་བཞི་རིམ་གྱིས་འབྱུང་།།ཕྱི་ཡི་ཚ་གྲང་བཟོད་པ་དང་།།ལུས་ལ་སྲོག་ཆགས་ཉུང་བ་དང་།།ཤ་བ་ཁྲག་གཏིང་ནས་འབར་བ་དང་།།ལུས་ལ་དྲི་མ་མི་ཆགྲ་དང་།ཤིང་པལ
ལྟར་ནི་ཡང་བ་དང་།།བརྐྱང་བསྐུམ་གང་ཡང་བདེ་བ་དང་།།ཁ་སྣའི་སྣབས་ལུད་ཉུང་བ་དང་།།ལུས་ལ་དྲི་ཞིམ་འབྱུང་བ་དང་།།ཟས་སྐོམ་འདུ་ཤེས་ཆུང་བ་དང་།།རྣ་བས་སྒྲ་སྙན་ཐོས་པ་དང་།།གཉིད་ཀྱི་རྟོག་པ་ཆུང་བ་དང་།།དྲི་བའི་
ལལན་ལ་མཁས་པ་དང་།།སྐྲ་རྒུ་སྙན་པར་སྨྲ་བ་དང་།།ཚིག་གི་སྡེབ་སྦྱོར་མཁས་པ་དང་།།རང་གི་སྐྱོན་རྣམས་འཆོས་པ་དང་།།སྨྲ་བ་དོན་དང་མཐུན་པ་དང་།།ཕ་རོལ་སྐྱོན་རྣམས་འཆོས་པ་དང་།།རྫས་ལ་ཆོག་ཤེས་ཡོད་པ་དང་།།འཁོར།
བར་སྐྱོ་བ་སྐྱེས་པ་དང་།།དབེན་པའི་གནས་ལ་དགའ་བ་དང་།།གཅིག་པུར་སྡོད་སྙིང་འདོད་པ་དང་།།ལང་ཡང་བསྒོམ་སྙིང་འདོད་པ་དང་།།ལུས་ཉིད་ཡོད་དུ་མི་མོར་དང་།།ཡུལ་ལ་ངེས་པ་མེད་པ་དང་།།གནས་གཅིག་ཐེར་ཟུག་མི་གནས་དང་།།

ཌཱ་ཀིའི་ཚོགས་རྣམས་འདུ་བ་དང་།།རྨི་ལམ་ལུང་བསྟན་ཐོབ་པ་དང་།།ཆོས་ལ་བྱན་པོ་ཐོབ་པ་དང་།།མངོན་ཤེས་རིམ་གྱིས་འབྱུང་བ་དང་།།དྲི་ལུགས་ལ་སོགས་འབྱུང་བ་དང་།།ཕྱི་ནང་བསྲེ་བར་ནུས་པ་དང་།།བསྡམ
བྱ་གནོད་པ་མེད་པ་དང་།།དུས་ལ་བབ་ན་གཏོང་བ་དང་།།དུས་མིན་ལྷ་ནི་གསོད་པར་བྱེད།།དེ་ལ་ཡིད་ཆེས་བྱར་མི་རུང་།།དེ་ལ་ཡིད་ཆེས་སྐྱེས་གྱུར་ན།།རྣམ་རྟོག་བདུད་ཀྱི་དབང་དུ་འགྲོ།།དེ་དེ་ཡིན་ཏེ་དེ་ཉིད་མིན།།སྡོང་བུ་ཡིན་ཏེ་འབྲས་བུ་མིན།།ཡོན་ཏན་ཡིན་ཏེ
རྟོག་མེད་མིན།།ཉམ་དང་ལྟ་བ་འཛོམ་པ་ལ།།བདུད་བཞིའི་དགྲ་ཡིས་མི་ཚུགས་ཤིང་།།སྡང་བ་ཉུད་པོར་འགྲོ་བར་ངེས།།ཕྱི་ཡི་ཡུལ་ནི་བརྟག་མི་ཐུབ།།རང་གི་རང་གསལ་ནང་ན་གསལ།།དཔེར་ན་ལྐུགས་པའི་རྨི་ལམ་མམ།།གཞོན་ནུ་མ་ཡི་བདེ་བ་བཞིན།།ཐ་སྙད་ཚིག
་བརྗོད་ཙམ་ན།།ཚ་གྲང་འདྲིས་པའི་ཡོན་ཏན་གྱིས།།འདྲ་བ་རྣམ་བཞིས་གནོད་མི་ནུས།།བཟའ་བཏུང་ལ་སོགས་མི་དགོས་པས།།བཤང་གཅི་ལ་སོགས་འབྱུང་མི་འགྱུར།།མཆོག་གི་དངོས་གྲུབ་བུག་གྱིས་འབྱུང་།།ལམ་ལ་བརྟེན་པའི་ཚོང་པ་ཡིས།།མ་བགྲོད་བསམ
ཀྱང་བྱིན་མི་འགྱུར།།ཚོང་བྱས་ཟས་ནོར་འཕེལ་བལྟར།།ལམ་ལ་བརྟེན་པའི་རྣལ་འབྱོར་གྱིས།།ཉམས་མྱོང་རིམ་གྱིས་སྐྱེ་བར་འགྱུར།།ཐབས་ལ་མ་བརྟེན་ཆོས་ཀྱིས་ནི།།ཉམས་སུ་བླངས་ཀྱང་རེས་འཇོག་ཙམ།།རྟོག་སྙམ་བྱེད་ཅིང་པོས་མི་ཐོན།།སངས་རྒྱས་རྣམས་ཀྱིས
སྡེམ་དགོངས་ལ།།སེམས་ཅན་རིག་སྤྱོད་བཅུག་པ་ཙམ།།དེ་ཉིད་ཡིན་ན་དེ་ཉིད་འགལ།།ཐོས་བསམ་མཁས་པའི་མི་རྣམས་ཀྱང་།།ཚིག་ལ་རྣོལ་དོན་ལ་བརྟུལ།།གོལ་སྒྲིབ་གད་ཤ་བཅད་པ་ལ།།ཐུག་འབྱུང་སྐྱིང་ལས་མཆོད་ན།།ཟོས་པ་མང་པོས་དེ་མི་ཆོད།།བོས་པ
མིང་པོས་ཆོད་གྱུར་ན།།མཁས་པ་དམྱལ་བར་གལ་འགྱུར།།རང་རིག་རང་ལ་ཤར་བ་ལ།།ཐོས་པ་མང་པོས་དེར་མི་སྐྱོབ།།དཔེར་ན་སྨན་དཔྱད་བཀླག་པ་ཡིས།།ནད་པའི་ནད་སེལ་ག་ལ་ནུས།།མ་བསྒོམ་ཆོས་ཀྱང་དེ་བཞིན་ནོ།།ཤེས་རབ་ཡེ་ཤེས་དབང་གི་དུས།

ཁ་ཅིག་དེ་ཉིད་མཐོང་ཞེས་ཟེར།།ད་ནི་དེ་ལ་འཐད་པ་མེད།།ཟླ་བ་ཡིན་ཏེ་བཅོ་ལྔ་མིན།།ཤེས་པ་ཡིན་ཏེ་རྟོག་མེད་མིན།།གྲིབ་མ་ཡིན་ཏེ་ལུས་པོ་མིན།།མཚོན་པར་བྱ་བ་ཙམ་དུ་བས།།དེས་ན་ཐབས་ལམ་བརྟེན་པར་བྱ།།ཚོགས་ལམ་བརྒལ།།
བའི་གང་ཟག་ལ།།དངོས་དང་ཡིད་ལ་བྱེད་པའོ།༩ཡིད་ལ་བྱེད་པའི་དུས་ཙམ་ན།།གང་འདོད་ཡིད་ཀྱིས་བླང་བར་བྱ།།ནདེ་དང་ལྷན་ཅིག་རོལ་པ་ན།།བསམ་པ་ཇི་ལྟར་འདོད་པར་བྱེད།།དེ་ནི་ཡིད་ཀྱི་སྤྱོད་ཡུལ་ལོ།།རིག་མ་དངོས་སུ་བསྟེན་
བྱེད་ན།།མཚོན་ལྡན་རྒྱུད་སྡེ་ཀུན་ནས་བཤད།ཉརྣལ་འབྱོར་ང་ཡི་འདོད་པ་ནི།།ཡིད་དུ་གང་འོང་མཚན་ལྡན་ཡིན།།མང་པོ་འཚོགས་ན་སྤྱོད་ལམ་མཛེས།།གསང་སྤྱོད་བྱེད་ན་ཁྲེལ་དང་བྲལ།།དེ་དང་དབེན་པའི་གནས་ཉིད་དུ།།ཉམ་ང་མེད་པའི་སྤྱོད
པ་པ་བྱ།།མ་དང་བུ་མོ་སྲིང་མོ་ཡང་།།ཁྱད་པར་ཅན་གྱི་རྟེན་དུ་འགྱུར།།ཡོན་ཏན་འབྱུང་གིས་སྐྱོན་དུ་མིན།སྒྲཡོན་ཏན་མེད་པའི་གདམས་ངག་གིས།།དེ་ལ་བསམ་པར་མི་བྱའོ།།རྒྱུད་སྡེ་ཀུན་ནས་བཤད་པ་ལ།།མ་སྲིད་བསྟེན་ནོ་བཤད་པ་ནི།།
སངངས་རྒྱས་བཀའ་ནི་སྡེམ་དགོངས་ལ།།ཁ་ཅིག་གིས་ནི་དམན་པར་མཐོང་།།དོན་དང་མཐུན་པར་མི་བསྒྲུབ་པར།།དེས་ན་གང་ཟག་སྤྱོད་པར་བླང་།སྦྱོར་ཐབས་མི་ཤེས་རྣལ་འབྱོར་དང་།།སྟན་ཡང་གཅིག་ལ་བསྟེན་གྱུར་ན།།སོ་སོ་སྐྱེ་བོའི།།
སྤྱོད་པ་རྣམས།།ཕན་ཡོན་མི་འབྱུང་སྐྱོན་དུ་འགྱུར།།དེས་ན་སྦྱོར་ཐབས་མཁས་པས་བསྟེན།།འགྱུར་དང་འགའ་ཡི་སྤྱོད་ཡུལ་ལས།།ཀུན་གྱི་སྤྱོད་ཡུལ་འདི་མ་ཡིན།།དེས་ན་གསང་སྔགས་སྤྱོད་པ་རྣམས།།ཐབས་ལམ་མ་སོང་ཐོ་ཅོར
སོང་།།ཡོ་ཏན་མ་སོང་འཕྱས་ལམ་སོང་།།དེས་ན་གསང་བ་སྤྱད་པར་བྱ།།གསང་སྔགས་ཟབ་མོའི་གདམས་ངག་འདི།།ཐབས་ལམ་ཙམ་ལས་མ་གཏོགས་པ།།ལྟ་བས་འཕགས་སོང་མོ་ཟེར།།ཇི་ལྟར་རྣ་བར་ཆུ་ཞུགས་པ།།ཆུ

གཞན་གྱིས་ནི་འགུགས་པར་བྱེད།།ཇི་ལྟར་ཁོང་དུ་དུག་ཞུགས་པ།།སླར་ཡང་དུག་གིས་འབྱིན་པར་བྱེད།།ཁྱེའུས་ཁྱེའུ་འབྱིན་པ་དང་།།དྲི་མས་དྲི་མ་འཁྲུད་པ་བཞིན།།ནད་རྣམས་འཚོ་བར་བྱེད་འདོད་ན།།སྨན།།
གྱི་ཡན་ལག་བསམ་མི་ཁྱབ།།དེས་ན་ཐབས་ཀྱི་ལམ་འདི་གཅེས།།གཞན་དུ་ཁ་ཅིག་འདི་སྐད་ཟེར།།བསྐྱེད་རིམ་བསྒོམ་པའི་ཡོན་ཏན་གྱིས།།ཆོས་སྐུ་སྐྱེ་བ་མེད་པ་ལས།།གཟུགས་སྐུ་གཉིས་སུ་ལྡང་ནས་ནི།།སེམས་ཅན་འགྲོ
དོན་བྱེད་དོ་ཟེར།།ང་ནི་དེ་ལ་འཐད་པ་མེད།།ཆོས་སྐུ་རྣམ་དག་མེད་པ་ལ།།གཟུགས་སྐུ་རྣམ་དག་འབྱུང་རིག་སམ།།འོ་ན་ཇི་ལྟར་ཡིན་ཞེ་ན།།ས་ལ་གནས་པའི་བྱང་སེམས་དང་།།སེམས་ཅན་བསམ་པ་དག་པ་ལ།།སྔོན་གྱི།།
བསོད་ནམས་སྟོབས་དག་དང་།།ཐུགས་རྗེ་ཆེན་པོའི་སྟོབས་དག་གི།།དེ་ལྟར་སྣང་གིས་དངོས་སུ་མིན།།སྒྱུ་མ་མཁན་གྱིས་ཅི་སྦྲུལ་ཡང་།།སྒྱུ་མ་མཁན་ཉིད་དེར་སོང་མེད།།རྟོགས་པར་དཀའ་བའི་དོན་འདི་ནི།།གཉིས་སུ་མེད་པའི་ལྟ་བ་ཡིན།།མ།།
ཧཱ་མུ་དྲའི་དགོངས་པ་ལ།།རང་གི་འོད་གསལ་གྱི་ཤེས་པ།།ཅིར་ཡང་མི་རྟོག་དོན་དེ་ཉིད།།ཚིག་དང་ཡི་གེས་མཚོན་ནིས་ནི།སངས་རྒྱས་ཞལ་ནས་གསུངས་པ་ན།།རང་ལ་ཡོད་དེ་རྟོགས་པ་མེད།།ཅེ་རེ་འདུག་ཀྱང་ལོང་བ།།དམིགས་པ
མེད་པའི་ཐབས་ལམ།།མཚན་མའི་སྐུ་ལ་སློབ་པ།།རྣམ་དག་བཤུར་ལ་འདེབས་པ།།ཉོན་མོངས་རིམ་གྱིས་འགགས་པ།།མི་རྟོག་ཤུགས་ལས་འབྱུང་བ།།རྣལ་འབྱོར་ལམ་གྱི་རིམ་པ།།གཞན་ལ་བསྟན་དུ་འཕང་པ།།སྣོད་དང་ལྡན་ལ
སྦྱིན་པ།།ཉམས་ཅན་རྣམས་ཀྱི་ལྟ་བ།།ཉམས་སུ་མྱོང་ན་ཚིམ་པ།།ཚིག་དང་ཡི་གེ་བསྡེབས་པ།།ཀུན་གྱི་སྤྱོད་ཡུལ་མིན་པ།།སྤྱོད་པ་ཡང་དོག་མེད་པ།བླ་མའི་དྲིན་ལན་སོབ་པ།།གཅིག་པུར་དབེན་པར་སྡོད་པ།།རང་སེམས་གཏན་ལ་འབེབས་

པ།།འཆི་བ་རྗེས་སུ་དྲན་པ།།ངན་སོང་གསུམ་གྱི་འཇིགས་པ་ལ།།བླ་མ་བརྒྱུད་པའི་རིམ་པ་བསྟན།།གཞན་ཏུ་རྣལ་འབྱོར་ལུས་དང་གཅིག།ཉམས་སུ་བླངས་པའི་ཆོས་དང་གཉིས།།ཉམས་མྱོང་སྐྱེས་པའི་ལུས་དང་གསུམ།།འདི
གསུམ་ཤིན་ཏུ་གསང་ན་ལེགས།།ད་དང་ཅན་གྱི་ངོར་བྲིས་པའོ།།དྲིན་ཏུ་གཟོ་བར་གྱིས་ཤིག།རྗེ་མི་ལ་རས་པའི་ཉམས་མྱོང་ཡི་གེར་བཀོད་པ།།མ་རིག་གསལ་བྱེད་ཅེས་བྱ་བ་རྫོགས་སོ།།ས་མཱ་སྟྭཾ།།སྙི་བ་རིན་པོ་ཆེ་ལས་བརྒྱུད།
རྗེ་བཙུན་མི་ལའི་རྣམ་རྟོག་དྲི་མ་དག་བྱེད་ཅེས་བྱ་བ།།དམ་པ་དེ་ལ་ཕྱག་འཚལ་ལོ།།སྣོད་དུ་རུང་བར་བྱ་བའི་ཕྱིར།།།དབང་གི་གོ་བ་རྣམ་པ་གཉིས།།གདོད་ནས་རང་ཆས་གནས་པ་དང་།།རྐྱེན་གྱི་དབང་གིས་བསྐུར་ཚུལ་ལོ།།ཉམས་སུ་བླངས
པའི་ཐབས་ཚུལ་དང་།།ཉམས་བླངས་རྟོགས་པ་ཤར་ཚུལ་གཉིས།།དེ་ནི་དབང་གིས་གོ་བར་མཐོང་།།དམ་ཚིག་ལ་ཡང་གཉིས་སུ་འདོད།།བསྲུང་དང་ཡེ་བསྲུང་ཆེན་པོའོ།།བཟའ་བསྲུང་གཉིས་སུ་འདོད་པ་ནི།།དེ་ནི་བསྲུང་བའི་དམ
ཚིག་གོ།།ཡེ་བསྲུང་ཆེན་པོ་འབྲས་བུ་དངོས།།ལྟ་བ་ཡང་ནི་གཉིས་སུ་འདོད།།ལྟ་བ་གཏན་ལ་འབེབ་ལུགས་དང་།།ལྟ་བ་གཏན་ལ་ཕེབས་ལུགས་སོ།།ལྟ་བ་གཏན་ལ་འབེབ་ཐབས་ནི།།རྩ་རླུང་འཁོར་ལོ་གཙིགས་སུ་ཆེ།།སྲོག་རྩོལ།།
གནད་དུ་མ་ཚུད་ན།དབབ་ཐབས་འབྱུང་བ་རིག་མ་ཡིན།།དེས་ན་ཐབས་ལམ་ཁྱད་དུ་འཕགས།།གཏན་ལ་ཕེབས་པའི་ལྟ་བ་ནི།།ང་འདྲ་རྨོངས་པ་མ་ཡིན་གྱི།།ཡང་དག་རྫོགས་སངས་རྒྱས་ཀྱིས་ཀྱང་།།ལྐུགས་དང་གཞོན་ནུ་ཇི་བཞིན་དུ།།
མཚོན་པ་ཙམ་ལས་མ་གཏོགས་པ།།ངོ་བོ་བསྟན་པར་ནུས་མ་ཡིན།།སྒོམ་པ་ལ་ཡང་རྣམ་གཉིས་ཏེ།།བསྒོམ་དུ་ཡོད་དང་མེད་པ་གཉིས།།མཚན་མའི་སྐུ་ཡི་རྣལ་འབྱོར་པས།།དེ་ནི་བསྒོམ་དུ་ཡོད་པ་ཡིན།།ངོ་བོ་ཉིད་ཀྱང་དེ་ལ་བྱ།།

སྐྱོན་ཡོན་གཉིས་ཀྱང་དེ་འབྱུང་རིགས།།བཅོས་ཐབས་གྲངས་ཀྱིས་མི་ལོང་གིས།།སྟོང་པའི་གོ་ཆ་གཙིགས་སུ་ཆེ།།ངེས་པའི་ཤེས་པ་མི་སྐྱེ་བར།།ཉམས་རྟོགས་འབྱུང་བར་ག་ལ་རིག།ངེས་པའི་ཤེས་པ་སྐྱེ་བ་ལ།།
བླ་མ་དམ་པའི་དྲིན་ཐོབ་ནས།།གཅིག་པུ་དབེན་པའི་གནས་བསྟེན་ནས།།སྲོག་རྩོལ་གནས་སུ་ཚུད་གྱུར་ན།།ནང་གི་ཚེ་གྲང་འདྲེས་པར་ངེས།།ངེས་པའི་ཤེས་པ་སྐྱེ་བར་ངེས།།རྣམ་པར་རྟོག་པ་རིམ་གྱིས་འགོགས།།ཕྱི་ཡི་སྣང་བ་ན་བུན་ཙམ།།
བླ་མེད་ཡུལ་དེས་གནོད་མི་ནུས།།ཡང་དག་དོན་གྱི་དེ་ཉིད་ལ།།བསྒོམ་བྱ་སྒོམ་བྱེད་གཉིས་སུ་མེད།།སྤྱོད་པ་ལའང་གཉིས་སུ་འདོད།།སྤྱོད་དུ་ཡོད་དམ་མེད་གཉིས་སོ།།སྤྱོད་དུ་ཡོད་པའི་དུས་ཙམ་ན།།ལྐུགས་པ་སྨྱོན་པའི་ཚུལ་དུ་སྤྱོད།།སྤྱད།།
དུ་མེད་པའི་དུས་ཙམ་ན།།དེ་ཉིད་སྤྱོད་པའི་མཆོག་ཡིན་ནོ།།འབྲས་བུ་ལ་ཡང་རྣམ་པ་གཉིས།།ཆོས་སྐུ་གཟུགས་སྐུ་གཉིས་སུ་འདོད།།ཆོས་སྐུའི་རང་བཞིན་ངོ་བོ་ནི།།ནམ་མཁའི་ཕྱོགས་ཆ་ཁ་གཉིད་མེད།།འདི་ཞེས་བྱ་བར་གདགས་མི་ནུས།།
རེ་དོགྲ་སྤང་བླང་དག་བསྒྲུབ་མེད།།མཛུབ་མོས་ཟླ་བ་སྟོན་པ་བཞིན།།ཚིག་ལ་བརྟེན་ནས་མཚོན་པ་ཙམ།།དོན་ཉིད་རང་ལང་མ་གྲུབ་པར།།འདི་འདྲ་བསྟན་དུ་ག་ལ་ཡོད།།ཡོད་ན་བསྟན་པས་མཐོང་བར་རིགས།།སྨྲ་བ་མཁན་གྱིས་དོན་སྟོན་ཡང་།།
ཚིག་ཕྱིར་བློ་འབྲང་སྙིང་རེ་རྗེ།།ཡོད་མེད་གཉིས་ལས་འདས་པའམ།།རྟག་ཆད་གཉིས་ཀྱིས་སྟོང་པ་ལ།།ལན་ཅིག་ཚིག་གིས་མཚོན་དུ་བས།།དེ་ལྟ་བུ་ཡི་མཚན་ཉིད་ལ།།གཟུགས་སྐུ་འབྱུང་བར་ག་ལ་རིགས།།སངས་རྒྱས་ལྡེལ་པོར
དགོངས་པ་ལ།།ཁ་ཅིག་དེ་ལས་འབྱུང་ངོ་ཟེར།།ད་ནི་དེ་ལ་འཐད་པ་མེད།།འོ་ན་ཇི་ལྟར་འབྱུང་ཞེ་ན།།གཟུགས་སྐུ་གཉིས་སུ་འབྱུང་བ་ནི།།སེམས་ཅན་སྣང་བ་དག་པ་ལ།།སྔོན་གྱི་སྨོན་ལམ་སྟོབས་དག་གིས།།ཇི་ལྟར་འདུག་བཞིན་

སོ་སོར་སྣང་།།སྣང་བ་ཡིན་ཕྱིར་དེ་ཉིད་མིན།།ཕལ་ལ་སྨྲས་ན་སྐྲག་པར་འགྱུར།།སངས་རྒྱས་སེམས་ཅན་དོན་མི་འཆད།།ཆོས་ཀྱང་ནུབ་པར་ག་ལ་འགྱུར།།རྣམ་རྟོག་དྲི་མ་དག་བྱེད་འདི།།སློབ་མ་རྣམས་ཀྱི་ངོར་བཤད་དོ།།ཚིག་ཏུ་
སྨྲསྨྲས་ཀྱིས་ཉམས་སུ་ལོངས།།ཉམས་མྱོང་སྨྲ་ཐབས་ངལ་མེད།།རྒྱས་པར་སྨྲ་རུ་སྡུས་ཤིག་ཟེར།།ཚིག་ཏུ་གོ་སླ་སྨྲས་ནས་བཞག།རྣམ་རྟོག་དྲི་མ་དག་བྱེད་ཅེས་བྱ་བ་རྗེ་བཙུན་མི་ལ་རས་པས་མཛད